Κωνσταντίνος+Κουτσογεωργίου

**__Τίτλος Σχεδίου Μαθήματος:__** **Υλικό του Υπολογιστή : Δομή του και περιγραφή των βασικών τμημάτων του**

 * __Δημιουργός:__ **

Κωνσταντίνος Κουτσογεωργίου (M1136) [wiki:kostaskouts]

**__Σύντομη περιγραφή του σχεδίου μαθήματος__** Στο μάθημα αυτό θα κάνουμε μια σύντομη εισαγωγή στα τμήματα τα οποία συνιστούν το υλικό (hardware) του υπολογιστή. Το μάθημα θα ολοκληρωθεί σε μια διδακτική ώρα και οι μαθητές θα έχουν την ευχέρεια να παρακολουθήσουν ένα σύντομο βίντεο στο οποίο θα εμφαίνονται τα βασικά τμήματα του hardwareπροκειμένου να προκαλέσουμε την πρόκληση του ενδιαφέροντος τους και την συμμετοχή τους κατά την εξέλιξη του μαθήματος.

**__Γνωστικό αντικείμενο, ανάγκες τις οποίες καλύπτει, το επίπεδο των εκπαιδευόμενων και οι προαπαιτούμενες γνώσεις (αν πρέπει να υπάρχουν)__**
 * Το μάθημα αυτό θα καλύψει την ανάγκη να αποκτήσουν οι μαθητές μια γενική ιδέα για τα βασικά τμήματα του υλικού από τα οποία αποτελείται ένας ηλεκτρονικός υπολογιστής και να μάθουν να διακρίνουν το ρόλο τους και να τα αναγνωρίζουν.
 * Για να μπορέσουν οι μαθητές να κατανοήσουν το γνωστικό περιεχόμενο του μαθήματος θα πρέπει να έχουν διδαχθεί ήδη επιτυχώς τις ενότητες 1, 2 και 3 του 1ου Κεφάλαιου, όπου περιγράφονται οι βασικές έννοιες για τους υπολογιστές, η γνώση των οποίων καθίσταται απαραίτητη για την κατανόηση του μαθήματος.
 * Επιπρόσθετα, καλό θα ήταν να έχουν μια σχετική εξοικείωση με τους υπολογιστές και να μπορούν να χρησιμοποιήσουν τον Η/Υ σε ένα βασικό επίπεδο, για να πραγματοποιήσουν κάποιες στοιχειώδεις λειτουργίες και να μπορέσουν να δομήσουν επάνω σε όλα αυτά την γνώση που θα αποκτήσουν στο μάθημα.

**__Μαθησιακοί σκοποί / στόχοι__**

Σκοπός του μαθήματος αυτού είναι να γνωρίσουν οι μαθητές τα φυσικά εξαρτήματα του Ηλεκτρονικού Υπολογιστή.

Στο τέλος του μαθήματος θα πρέπει οι μαθητές να:


 * έρθουν σε μια πρώτη οπτική επαφή με το Υλικό του Η/Υ
 * αναγνωρίζουν τα φυσικά εξαρτήματα του H/Y
 * να μπορούν να κατατάξουν κάθε φυσικό εξάρτημα σε μια απο τις τρεις βασικές κατηγορίες (συσκευές εισόδου, συσκευές εξόδου και κεντρική μονάδα)

**__Μάθημα και ενότητα του αναλυτικού προγράμματος που καλύπτει και επεκτείνει__** Το μάθημα αυτό αντιστοιχεί στο Κεφάλαιο1, Ενότητα 4η, του μαθήματος "Υλικό Υπολογιστών" του 1ου Κύκλου της Α' Τάξης των ΤΕΕ.

**__Περιγραφή της σχεδίου μαθήματος (βασικές έννοιες, χρονοπρογραμματισμός, στάδια, links σε ιστοσελίδες κλπ.)__** Για τη διδασκαλία της ενότητας που έχω επιλέξει θα χρειαστώ μια διδακτική ώρα. Στα πρώτα 5 λεπτά θα γίνει η αναπαραγωγή του βίντεο προκειμένου να προκληθεί το ενδιαφέρον των μαθητών ,να επικεντρωθεί η συγκέντρωση τους στο μάθημα και να αποκτήσουν μια γενική ιδέα για το υλικό του υπολογιστή. Τα επόμενα 20 λεπτά θα απαιτηθούν για μια εμβάθυνση στο αντικείμενο, κάτι το οποίο επιτυγχάνεται μέσω της επίδειξης των τμημάτων ενός υπολογιστή ο οποίος θα τοποθετηθεί σε εμφανές σημείο στην έδρα του καθηγητή. Στη συνέχεια, θα μοιραστεί στους μαθητές το φύλλο που αντιστοιχεί στη συγκεκριμένη ενότητα και η επίλυσή του θα διεξαχθεί τα τελευταία 15 λεπτά της ώρας. Παράλληλα με την εκμάθηση του αντικειμένου της διδασκαλίας θα γίνεται διάλογος με τους μαθητές για την επίλυση σχετικών αποριών.

**__Μαθησιακά αντικείμενα που χρησιμοποιήθηκαν και τα εργαλεία web 2.0 με τα οποία κατασκευάστηκαν__**

Με γνώμονα πάντα την καλύτερη και πληρέστερη κατανόηση του μαθήματος από τους εκπαιδευόμενους, έκρινα σωστό να χρησιμοποιήσω από τα πολύτιμα εργαλεία Web 2.0 το animoto. Το εργαλείο που χρησιμοποιήθηκε είναι αισθητό ότι προσφέρει μια διαφορετική προοπτική στο μάθημα. Η διδασκαλία γίνεται πολύ περισσότερο ευχάριστη και δημιουργική, ενώ συγχρόνως παρέχεται η δυνατότητα της προσέλκυσης του ενδιαφέροντος του μαθητή από την αρχή κιόλας της ώρας με ένα ευχάριστο βίντεο το οποίο θα βοηθήσει τον μαθητή να εστιάσει στο μάθημα και να παρακολουθήσει με ιδιαίτερο ενδιαφέρον. Με αυτό τον τρόπο ο εκπαιδευόμενος παρακινείται να ασχοληθεί με το αντικείμενο, να το κατανοήσει σε βάθος και εν τέλει να το εμπεδώσει πληρέστερα. Γι' αυτό το λόγο χρησιμοποίησα το εξής εργαλείο όπως φαίνεται παρακάτω :


 * **Μαθησιακό Αντικείμενο |** || **| Εργαλεία Web 2.0** ||
 * Εκπαιδευτικό Βίντεο || animoto ||

**__Φύλλο εργασίας__** Για την αποδοτικότερη και πληρέστερη κατανόηση της διδαχθείσας ύλης πάνω στο υλικό του υπολογιστή θα διανεμηθεί στους μαθητές ένα φύλλο εργασίας για να απαντηθεί και το οποίο θα καλύπτει πλήρως την ύλη. Η δομή του φύλλου εργασίας θα είναι απλή και πιο συγκεκριμένα θα εμπεριέχει ερωτήσεις σωστού-λάθος, συμπλήρωσης κενών, αντιστοίχισης και σύντομης ανάπτυξης οι οποίες θα βοηθήσουν τους μαθητές αφενός να αφομοιώσουν καλύτερα το μάθημα και αφετέρου να διαπιστώσουν τυχόν κενά και ασάφειες τα οποία θα καλύψουν και θα αποσαφηνίσουν πριν την αποχώρηση τους από το μάθημα.

**__Φύλλο αξιολόγησης__**

Η αξιολόγηση των επιδόσεων και των δραστηριοτήτων των μαθητών είναι ένα βασικό εργαλείο στα χέρια του εκπαιδευτή προκειμένου να αντιληφθεί κατά πόσο επετεύχθησαν οι στόχοι του μαθήματος καθώς και το βαθμό στον οποίο η προσφορά του εισπράχθηκε από τους μαθητές. Στόχος βέβαια δεν είναι απλά η κατανόηση της ύλης αλλά ο βαθμός συμμετοχής των μαθητών στο μάθημα, η διατύπωση αποριών καθώς και ο συνολικός ζήλος μάθησης ο οποίος εκφράζεται από μέρους τους. Είναι πολύ σπουδαίο, ο εκπαιδευόμενος, να εμπλακεί ενεργητικά στη μαθησιακή διαδικασία ώστε να διερευνηθεί η καταλληλότητα και συμβατότητα του συγκεκριμένου εκπαιδευτικού υλικού για διδασκαλία. Επιπλέον, βασικό ζητούμενο είναι να διερευνηθεί αν ο μαθητής υποβοηθείται και διευκολύνεται στο να αντλεί γνώσεις, να αναπτύσσει ικανότητες και να αξιολογείται με βάση τις γνώσεις τις οποίες αποκόμισε από τη διδασκαλία του συγκεκριμένου μαθήματος.

**__Συμπεράσματα-προτάσεις__**

Συμπερασματικά, από όλα τα παραπάνω που αναφέρθηκαν, αλλά και από την συνολική προσπάθεια μου για τον σχεδιασμό μιας ολοκληρωμένης και ορθής διδασκαλίας ασφαλές συμπέρασμα είναι το γεγονός ότι το μάθημα πρέπει να έχει πάντοτε ως επίκεντρο τον εκπαιδευόμενο και όλη η διδακτική διαδικασία οφείλει να προσεγγίζει τον ίδιο και να δομείται επάνω σε αυτόν. Έχει εξαιρετική σημασία να παρέχονται γνώσεις με ενδιαφέρων και ελκυστικό τρόπο, η οποία θα κεντρίσει την προσοχή του μαθητή και θα τον ενεργοποιήσει με σκοπό να εκφράσει τις ιδέες και τους προβληματισμούς του αλλά και να ενθαρρύνει να επιλύσει τις οποιεσδήποτε απορίες του. Το επαγόμενο συμπέρασμα είναι πως αντικειμενικός σκοπός του μαθήματος δεν είναι απλά και μόνο η στείρα απομνημόνευση ορισμένων εννοιών, αλλά η προσπάθεια για ένταξη σε έναν καινοτόμο τρόπο διδασκαλίας ο οποίος θα δίνει ερεθίσματα και ευκαιρίες στο μαθητή με καθαρά ανθρωποκεντρικό χαρακτήρα και ύφος. Με όλα τα παραπάνω επιτυγχάνονται δύο βασικοί στόχοι: η πλήρης κατανόηση καινούριων εννοιών και η ανάπτυξη της κριτικής ικανότητας η οποία τίθεται ως βασικό εργαλείο σε κάθε ανθρώπινη δραστηριότητα και αποτελεί ουσιαστικό εφόδιο.

**__Βιβλιογραφία (βιβλιογραφικές αναφορές, λογισμικά και διευθύνσεις Διαδικτύου)__**

Η βιβλιογραφία και οι διευθύνσεις διαδικτύου που χρησιμοποιήθηκαν για την παροχή πληροφοριών σχετικά με την εργασία είναι οι εξής:

Κοίλιας, Χρήστος (2008) «Εισαγωγή στην πληροφορική και χρήση υπολογιστή» Φιστουρής, Δημοσθένης Κ. (2006) «Πλήρης οδηγός τεχνικός Hardware Η/Υ» [] [] [] [] **__Ασκήσεις που αξιολόγησα__**

1)Καπόλα Μαρία και Παππά Ελιόνα (Υλικό Υπολογιστή - Μονάδες Αποθήκευσης)

2) Ράπτης Δημήτριος και Μπαρούση Ευσταθία (Υλικό υπολογιστή- Εκτυπωτής-Σαρωτής)

Η ΕΡΓΑΣΙΑ ΕΧΕΙ ΟΛΟΚΛΗΡΩΘΕΙ ΚΑΙ ΔΙΑΤΙΘΕΤΑΙ ΠΡΟΣ ΑΞΙΟΛΟΓΗΣΗ!


 * ΑξιολόγησηΣχεδίου μαθήματος και Μαθησιακού Αντικειμένου **
 * include component="comments" page="Κωνσταντίνος Κουτσογεωργίου" limit="10" ﻿ **